Na podlagi drugega odstavka 61. člena Zakona o lokalni samoupravi (Uradni list RS, št. 94/07 - uradno prečiščeno besedilo, 27/08 - odl. US, 76/08, 79/09, 51/10, 84/10 - odl. US, 40/12 - ZUJF, 14/15 - ZUUJFO, 76/16 - odl. US, 11/18 - ZSPDSLS-1, 30/18), 46. člena Zakona o zavodih (Uradni list RS - stari, št. 12/91, Uradni list RS/I, št. 17/91 - ZUDE, Uradni list RS, št. 55/92 - ZVDK, 13/93, 66/93, 66/93, 45/94 - odl. US, 8/96, 31/00 - ZP-L, 36/00 - ZPDZC, 127/06 - ZJZP) in Odloka o ustanovitvi javnega zavoda —zavoda za kulturo, šport, turizem in mladinske dejavnosti Ravne na Koroškem (Uradno glasilo slovenskih občin, št. 57/2019), je Svet zavoda dne , po predhodnem soglasju ustanovitelja, pridobljenem dne \_\_.\_\_.\_\_, sprejel

**STATUT**

**JAVNEGA ZAVODA — ZAVODA ZA KULTURO, ŠPORT, TURIZEM IN**

**MLADINSKE DEJAVNOSTI RAVNE NA KOROŠKEM**

**SPLOŠNE DOLOČBE**

1. člen

Ta statut ureja organizacijo javnega zavoda —Zavoda za kulturo, šport, turizem in mladinske dejavnosti Ravne na Koroškem (v nadaljevanju: zavod), organe, njihove pristojnosti in način odločanja ter druga vprašanja, pomembna za opravljanje dejavnosti in poslovanje zavoda.

1. člen

Zavod je pravna oseba javnega prava s pravicami, obveznostmi in odgovornostmi, določenimi z zakonom, odlokom o ustanovitvi in s tem statutom.

(2) Zavod ima žig kvadratne oblike z znakom ZKŠTM, v velikosti leva stranica 28 mm, desna stranica 16 mm in širine zgoraj 17 mm ter spodaj 21 mm.

1. člen

Zavod ima več notranjih organizacijskih enot, ki so:

* OE za splošne zadeve,
* OE za kulturo,
* OE za šport,
* OE za turizem in
* OE za mladino.

Notranjo organizacijo zavoda podrobneje ureja splošni akt, ki ureja notranjo organizacijo in sistemizacijo delovnih mest, ki ga sprejme direktor.

**ORGANI**

1. člen

Organi zavoda so:

* svet zavoda
* direktor
* strokovni svet

**Svet zavoda**

1. člen

Svet zavoda je organ upravljanja zavoda. Svet zavoda sestavlja 11 članov, in sicer:

* + šest predstavnikov ustanovitelja,
	+ en predstavnik kulturne javnosti v občini,
	+ en predstavnik športne javnosti v občini,
	+ en predstavnik mladinskih dejavnosti,
	+ en predstavnik turističnih dejavnosti,
	+ en predstavnik delavcev zavoda.

Predstavnike ustanovitelja imenuje Občinski svet Občine Ravne na Koroškem (v nadaljnjem besedilu:

občinski svet) izmed strokovnjakov s področja dela javnega zavoda, financ in pravnih zadev.

Predstavnika kulturne javnosti imenuje Zveza kulturnih društev Občine Ravne na Koroškem na predlog kulturnih društev, delujočih v občini.

Predstavnika športne javnosti imenuje Zveza športnih društev Ravne na Koroškem na predlog športnih društev, delujočih v občini.

Predstavnika mladinskih dejavnosti imenuje Mladinski svet Ravne na Koroškem.

Predstavnika turističnih dejavnosti imenujejo turistična društva v občini na predlog turističnih društev, delujočih v občini.

Predstavnika delavcev izvolijo delavci neposredno s tajnim glasovanjem. Postopek volitev je podrobneje urejen v 6. členu tega akta.

Mandat članov sveta zavoda traja štiri leta; po preteku te dobe so lahko člani ponovno izvoljeni oziroma imenovani.

Svet zavoda sprejema odločitve na svoji seji z večino opredeljenih glasov navzočih članov. Svet zavoda lahko veljavno sklepa, če je na seji navzočih najmanj šest članov. Organizacijo in način dela sveta zavoda ter način uresničevanja pravic in dolžnosti članov sveta zavoda določi svet zavoda s poslovnikom.

1. člen

(1) Predstavnika delavcev zavoda izvolijo zaposleni v zavodu na neposrednih in tajnih volitvah izmed sebe. Svet zavoda s sklepom razpiše volitve najkasneje šestdeset dni pred iztekom mandata sveta zavoda. S sklepom o razpisu volitev se določita dan volitev in vsebina predlogov kandidatur.

(2) Postopek volitev predstavnika zaposlenih vodi tričlanska volilna komisija, ki jo imenuje direktor. Kandidata lahko predlaga vsak izmed zaposlenih. Predlog mora bit predložen volilni komisiji v petnajstih dneh od objave sklepa o razpisu volitev. Volitve so veljavne, če se jih udeleži večina vseh zaposlenih v zavodu. Izvoljen je tisti kandidat, ki prejme največ opredeljenih glasov zaposlenih v zavodu, ki so se udeležili volitev. Sklep o izvolitvi predstavnika zaposlenih sprejme svet zavoda na podlagi poročila volilne komisije.

Člani sveta zavoda izmed sebe izvolijo predsednika sveta zavoda in njegovega namestnika.

1. člen

Naloge sveta zavoda so:

* + nadzira zakonitost dela in poslovanje zavoda,
	+ spremlja, analizira in ocenjuje delovanje zavoda,
	+ imenuje in razrešuje direktorja zavoda ob soglasju ustanovitelja,
	+ obravnava vprašanja s področja strokovnega dela zavoda in daje direktorju mnenja, predloge in pobude za reševanje teh vprašanj,
	+ predlaga ustanovitelju revizijo poslovanja, ki jo lahko opravi tudi občinski notranji revizor,
	+ ocenjuje delo direktorja,
	+ daje soglasje k strateškemu načrtu in kadrovskemu načrtu,
	+ s soglasjem ustanovitelja sprejema statut zavoda,
	+ sprejema druge splošne akte zavoda, določene z zakonom in tem odlokom,
	+ sprejema letne delovne načrt in poročila o njegovem izvajanju,
	+ sprejema programe dela in razvoja zavoda ter spremlja njihovo izvajanje,
	+ sprejema finančne načrte in zaključne račune s soglasjem ustanovitelja,
	+ sprejema načrte nabav osnovnih sredstev in investicijskega vzdrževanja,
	+ sprejema druge akte, ki urejajo pomembna vprašanja v zvezi z delovanjem zavoda,
	+ daje ustanovitelju in direktorju mnenje o posameznih vprašanjih,
	+ obravnava predloge in mnenja zainteresirane javnosti,
	+ predlaga ustanovitelju spremembo in razširitev dejavnosti,
	+ odloča na drugi stopnji o pritožbah v zvezi z uresničevanjem pravic, obveznosti in odgovornosti zaposlenih v zavodu,
	+ sklepa pogodbo o zaposlitvi direktorja,
	+ daje soglasja k cenam storitev zavoda,
	+ razpisuje volitve članov v svet zavoda,
	+ opravlja druge naloge, določene z zakonom, statutom zavoda in drugimi predpisi.

Natančneje delovanje sveta zavoda in način odločanja ureja svet zavoda s svojim poslovnikom.

1. člen

**Direktor**

Imenovanje in naloge direktorja so urejene v 11. in 12. členu Odloka.

**Strokovni svet**

1. člen

Strokovni svet za sestavlja 5 članov, in sicer:

* en predstavnik kulturne javnosti v občini,
* en predstavnik športne javnosti v občini,
* en predstavnik mladinskih dejavnosti,
* en predstavnik turističnih dejavnosti,
* en predstavnik delavcev zavoda.

Strokovni svet je posvetovalni organ zavoda.

Člani Strokovnega sveta za področje kulture, športa ter mladinskih in turističnih dejavnosti so posamezniki, ki s svojimi izkušnjami prispevajo k boljšemu delovanju zavoda. Kandidate za člane strokovnega sveta predlaga direktor Svetu zavoda, le-ta pa jih imenuje in razrešuje.

1. člen

Strokovni svet ima naslednje naloge:

* obravnava vprašanja s področja strokovnega dela zavoda in daje mnenja, predloge in pobude za reševanje teh vprašanj,
* odloča o strokovnih vprašanjih v okviru pooblastil, določenih v statutu,
* določa strokovne podlage za programe dela in razvoj zavoda,
* daje svetu zavoda in direktorju mnenja in predloge glede organizacije dela in pogojev za razvoj dejavnosti.

Natančneje delovanje Strokovnega sveta in način odločanja ureja Strokovni svet s svojim poslovnikom.

**SPLOŠNI AKTI**

1. člen

Zavod ima naslednje splošne akte:

* splošni akt, ki ureja notranjo organizacijo in sistemizacijo delovnih mest,
* splošni akt, ki ureja področje računovodstva,
* splošni akt, ki ureja preprečevanje trpinčenja na delovnem mestu ter odpravo njegovih posledic,
* druge splošne akte, ki urejajo delovanje in poslovanje zavoda.

**PREHODNE IN KONČNE DOLOČBE**

1. člen

Ta statut začne veljati 15 dan po objavi na oglasni deski zavoda.

Številka:

Ravne na Koroškem, dne

\_\_\_\_\_\_\_\_ \_\_\_\_\_\_\_\_\_

Predsednik sveta zavoda

Predhodno soglasje ustanovitelja podano dne

Objavljeno na oglasni deski dne